Die Sielkunde Departement bied die volgende dienste om leerders in staat te stel om hulle eie unieke potensiaal te bereik:
Individuele – en groepsterapie
Studiemetodes en leiding in vakkeuses
Trauma ontlonting en trauma berading
Assesserings ten opsigte van skoolgereedheid, intellektuele potensiaal en skolastiese vermoëns
Aansoeke vir akkommodasie gedurende toetse en eksamens
Werkswinkels oor spesifieke onderwerpe
Vewysings na ander professionele persone of instellings
Ouerleiding en ondersteuning
Maatskaplike dienste word aan leerders en gesinne gebied wat ondersteuning benodig.
Afhangende van donasies ontvang, word hulp op ‘n praktiese vlak aan behoeftige gesinne verleen.
Leerders en gesinne word verbind met hulpbronne in die gemeenskap en verwys indien nodig.
Krisis ingryping, beradingsdienste en ouerleiding word gelewer.
Die maatskaplike werker in samewerking met die multi-dissiplinêre span poog om ouers te lei ten opsigte van leerders in die Lewensvaardigheidsfase se toekoms na skool.
‘n Holistiese benadering word tydens behandeling in arbeidsterapie gevolg om sodoende maksimale onafhanklikheid te bevorder.
Visueel perseptuele vaardighede
Growwe en fyn motoriek
Onafhanklikheid m.b.t. deelname aan aktiwiteite van die daaglikse lewe (ADL’s)
Verbetering van selfbeeld en eiewaarde
Korrekte posisionering van leerders om spesifieke tegnologiese hulpmiddels te gebruik vir die deelname aan die kurrikulum
Verbetering van vaardighede en werksgewoontes tydens groepsterapie en/of die skool-na-werk program.
Fisioterapie dienste word verskaf om leerders met fisiese en serebrale gestremdhede te help om hulle volle potensiaal te ontwikkel, in terme van motoriese ontwikkeling en maksimale funksionele onafhanklikheid.
Verskeie tegnieke, onder andere Neuro-ontwikkelingsterapie, word gebruik om die leerder se motoriese beheer, krag, omvang van beweging, asook funksionele vermoë te ontwikkel, met die doel om volle toegang tot die kurrikulum te verkry.
Post-operatiewe rehabilitasie word ook aan leerders gebied om te verseker dat hulle die beste uitkoms na chirurgie bereik.
Ouers, versorgers en fasiliteerders word toegerus om die kondisies te bestuur deur middel van opleiding, deel van kennis, asook tuisprogramme.
Deelname aan sportaktiwiteite word gesien as ‘n uitbreiding van die terapeutiese proses en verseker dat die leerders hulle tegnieke, wat tydens terapie geleer is, integreer by die huis, in die skool en die gemeenskap.
Die Spraakterapie Departement van Nuwe Hoop Skool fokus op die verbetering van die reseptiewe en ekspressiewe taalontwikkeling, uitbreiding van ouditiewe perseptuele vaardighede, asook terapie om spraakverstaanbaarheid te verbeter.
Taalontwikkeling en ouditiewe perseptuele opleiding is noodsaaklik vir skolastiese vordering.
Neurologiese uitvalle, bv. apraksie, afasie en disartrie word ook aangespreek. Nie-verbale leerders met min tot geen funksionele spraak word met behulp van Aanvullende en Alternatiewe Kommunikasie (AAK) die geleentheid gegee om hul kommunikasie-potensiaal te bereik.
Babas en kleuters tot en met drie-jarige ouderdom met ontwikkelingsagterstande, serebrale- en fisiese gestremdhede ontvang fisio-, spraak- en arbeidsterapie op ‘n weeklikse of maandelikse basis as deel van die skool se vroeë intervensie gemeenskapsdiens.
Pasiënte ontvang omvattende verpleegsorg wat gesondheid bevorder en siekte/verdere komplikasies voorkom.
Toepaslike noodsorg word verleen soos nodig.
Elke pasiënt se reaksie op behandeling word gemonitor en die verpleegsorgplan word daarvolgens aangepas indien nodig.
Akute en chroniese medikasie word toegedien soos voorgeskryf deur elke leerder se behandelende geneesheer.
Pasiënte ontvang voorligting om die vrees rondom mediese prosedures en behandeling te verminder. Dit stel hulle instaat om ingeligte besluite te neem en mede-verantwoordelikheid vir hul gesondheid te aanvaar, wat lei tot optimale behandeling en beter resultate.
Kommunikasie en konsultasie met pasiënte, families en ander lede van die multi-dissiplinêre span vind plaas om omvattende gesondheidsorg te verseker.